CELEX: C2004/201/05
Language: da
Date: 2004-08-07 00:00:00
Title: Domstolens dom (Anden Afdeling) af 24. juni 2004 i sag C-212/02, Kommissionen for De Europæiske Fællesskaber mod Republikken Østrig (Traktatbrud — direktiv 89/665/EØF og 92/13/EØF — mangelfuld gennemførelse — forpligtelse til i bestemmelserne om indgåelse af offentlige kontrakter at fastsætte en procedure, som giver alle bydende, hvis bud ikke er blevet antaget, mulighed for at opnå annullation af beslutningen om tildeling af en kontrakt)

7.8.2004   
            
            
               DA
            
            
               Den Europæiske Unions Tidende
            
            
               C 201/3
            
         
      DOMSTOLENS DOM
   
   (Anden Afdeling)
   af 24. juni 2004
   i sag C-212/02, Kommissionen for De Europæiske Fællesskaber mod Republikken Østrig (1)
   
   (Traktatbrud - direktiv 89/665/EØF og 92/13/EØF - mangelfuld gennemførelse - forpligtelse til i bestemmelserne om indgåelse af offentlige kontrakter at fastsætte en procedure, som giver alle bydende, hvis bud ikke er blevet antaget, mulighed for at opnå annullation af beslutningen om tildeling af en kontrakt)
   (2004/C 201/05)
   Processprog: tysk
   I sag C-212/02, Kommissionen for De Europæiske Fællesskaber (befuldmægtigede: M. Nolin, bistået af R. Roniger) mod Republikken Østrig (befuldmægtigede: C. Pesendorfer og M. Fruhmann), angående en påstand om, at det fastslås, at Republikken Østrig har tilsidesat de forpligtelser, der påhviler den i henhold til artikel 2, stk. 1, litra a) og b), i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter (EFT L 395, s. 33), og artikel 2, stk. 1, litra a) og b), i Rådets direktiv 92/13/EØF af 25. februar 1992 om samordning af love og administrative bestemmelser vedrørende anvendelse af EF-reglerne for fremgangsmåden ved tilbudsgivning inden for vand- og energiforsyning samt transport og telekommunikation (EFT L 76, s. 14), idet de østrigske Landesvergabegesetze (regionale love om indgåelse af offentlige kontrakter) for delstaterne Salzburg, Steiermark, Nieder-Österreich og Kärnten ikke i alle tilfælde fastsætter en klageprocedure, der gør det muligt for en bydende, hvis bud ikke er blevet antaget, at opnå annullation af beslutningen om tildeling af en kontrakt, har Domstolen (Anden Afdeling), sammensat af afdelingsformanden, C.W.A. Timmermans, og dommerne J.-P. Puissochet (refererende dommer), R. Schintgen, F. Macken og N. Colneric; generaladvokat: M. Poiares Maduro; justitssekretær: R. Grass, den 24. juni 2004 afsagt dom, hvis konklusion lyder således:
   
               1)
            
            
               Republikken Østrig har tilsidesat de forpligtelser, der påhviler den i henhold til artikel 2, stk. 1, litra a) og b), i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter, og artikel 2, stk. 1, litra a) og b), i Rådets direktiv 92/13/EØF af 25. februar 1992 om samordning af love og administrative bestemmelser vedrørende anvendelse af EF-reglerne for fremgangsmåden ved tilbudsgivning inden for vand- og energiforsyning samt transport og telekommunikation, for så vidt som Landesvergabegesetze (regionale love om indgåelse af offentlige kontrakter) for delstaterne Salzburg, Steiermark, Nieder-Österreich og Kärnten ikke i alle tilfælde fastsætter en klageprocedure, der gør det muligt for en bydende, hvis bud ikke er blevet antaget, at opnå annullation af beslutningen om tildeling af en kontrakt.
            
         
               2)
            
            
               Republikken Østrig betaler sagens omkostninger.
            
         
      (1)  EFT C 180 af 27.7.2002.